English: Thank you very much. Thank you for your welcome to the plan, and for your very positive words. I think it's absolutely right, as you say, that we do what we can for the most vulnerable in society, but I also think it's important to remember the contribution that older people make, because I think there are many positive things that we can draw attention to, such as the volunteering that older people do. I'm sure the Member is aware of the charity shops that are kept going by older people, and during the pandemic it was really noticed how older people, who were tending to stay in their homes - how much they were missed. So, I think it's important we look at the positive side of ageing as well. But I absolutely agree with him that they are some of the most vulnerable people, and we need to do what we can to help them. I'm pleased he mentioned Carers Rights Day. I met a number of groups of unpaid carers last week to listen to the stories of how they'd coped in the pandemic and the difficulties that they had encountered. It was very moving - deeply moving, really - their commitment to the people that they loved, looking after them, and what they were doing, and I think it's absolutely right that we do all we possibly can to help them. That's why, during this financial year, we have given £10 million to carers, and that money is going to provide - . Well, £3 million of it is for respite care, because that's what unpaid carers have told us - that having the respite and having a break is the most important thing for them that they can possibly have. And then we've given another £5.5 million to the local authorities to give directly to carers to help them with what is most important to them. So, we certainly have recognised this. Older unpaid carers are also recognised, because we know there are so many situations where an older person is looking after a husband, possibly, with Alzheimer's - a really hard, difficult time, and as much help as possible is needed. The issue of digital inclusion is very important, and our digital strategy in Wales does recognise the fact that people do need not only devices to use, but they also need help in order to use them. So, that is part of our strategy. But also we do recognise that there are many older people in particular who don't want to be digitally literate or are unable to be, and so part of our strategy is to recognise that and we need to get information to all members of society how they choose to get their information. So, I think it is recognised that that is a very important point. On integration of services, absolutely; that's one of the key things that we want in the Welsh Government to do - to get greater integration of health and social services. The Minister for Health and Social Services and myself work very closely together to make sure that this integration is there, and we hope to see even more integration of health and social services. On the issue of access to GPs, again, some people benefited enormously from the digital way of working, and we know that, I think. But I know there are a significant number of older people who want the face-to-face contact. I think that he has suggested a blended approach, and I think that is something that we will probably move towards. On Welsh and the first language, I absolutely agree. From my own family experience, I know perhaps when you get older, it's only your own first language that you want to use. But, in any case, people should have the opportunity to use Welsh when they access services, and certainly if they are in a care home. Our strategy in health and social services, 'More than just words' is a strategy that we're working on to improve the number of Welsh speakers. I don't think there are enough Welsh-speaking staff. We want to have an age-friendly society where everybody feels that they have a place, and then it's absolutely essential that we get the Welsh language rightly in its right place. And then, finally, how are we going to review it and see how we're going to make progress? Well, certainly, the Swansea research has given us a baseline. The research of the older persons commissioner has given us a baseline, and so we will be measuring how this strategy works.
Welsh: Diolch yn fawr iawn. Diolch am eich croeso i'r cynllun, ac am eich geiriau cadarnhaol iawn. Rwy'n credu ei bod yn gwbl gywir, fel y dywedwch chi, ein bod ni'n gwneud yr hyn a allwn ni i'r rhai mwyaf agored i niwed mewn cymdeithas, ond rwy'n credu hefyd ei bod yn bwysig cofio'r cyfraniad y mae pobl hŷn yn ei wneud, oherwydd rwy'n credu bod llawer o bethau cadarnhaol y gallwn i dynnu sylw atyn nhw, megis y gwirfoddoli y mae pobl hŷn yn ei gyflawni. Rwy'n siŵr bod yr Aelod yn ymwybodol o'r siopau elusen sy'n cael eu cynnal gan bobl hŷn, ac yn ystod y pandemig, sylwyd mewn gwirionedd ar sut y mae pobl hŷn, a oedd yn dueddol o aros yn eu cartrefi - gymaint yr oedd gweld eu heisiau. Felly, rwy'n credu ei bod yn bwysig ein bod ni'n edrych ar yr ochr gadarnhaol o heneiddio hefyd. Ond rwy'n cytuno'n llwyr ag ef mai nhw yw rhai o'r bobl fwyaf agored i niwed, ac mae angen i ni wneud yr hyn a allwn ni i'w helpu nhw. Rwy'n falch ei fod wedi sôn am Ddiwrnod Hawliau Gofalwyr. Gwnes i gyfarfod â nifer o grwpiau o ofalwyr di-dâl yr wythnos diwethaf i wrando ar y straeon ynghylch sut yr oedden nhw wedi ymdopi yn y pandemig a'r anawsterau yr oedden nhw wedi dod ar eu traws. Yr oedd yn angerddol iawn - yn eich cyffwrdd i'r byw, mewn gwirionedd - eu hymrwymiad i'r bobl yr oedden nhw'n eu caru, yn gofalu amdanyn nhw, a'r hyn yr oedden nhw'n ei wneud, ac rwy'n credu ei bod yn gwbl briodol i ni wneud popeth o fewn ein gallu i'w helpu. Dyna pam, yn ystod y flwyddyn ariannol hon, yr ydym ni wedi rhoi £10 miliwn i ofalwyr, ac mae'r arian hwnnw'n mynd i ddarparu - . Wel, mae £3 miliwn ohono ar gyfer gofal seibiant, oherwydd dyna y mae gofalwyr di-dâl wedi'i ddweud wrthym ni - mai cael y seibiant a chael seibiant yw'r peth pwysicaf oll y maen nhw'n gallu ei gael. Ac yna rydym ni wedi rhoi £5.5 miliwn arall i'r awdurdodau lleol i'w rhoi'n uniongyrchol i ofalwyr i'w helpu gyda'r hyn sy'n bwysicaf iddyn nhw. Felly, yr ydym ni'n sicr wedi cydnabod hyn. Mae gofalwyr di-dâl hŷn yn cael eu cydnabod hefyd, oherwydd gwyddom ni fod cymaint o sefyllfaoedd lle mae person hŷn yn gofalu am ŵr, o bosibl, gyda Chlefyd Alzheimer - amser anodd, anodd iawn, a chymaint o gymorth â phosibl. Mae cynhwysiant digidol yn bwysig iawn, ac mae ein strategaeth ddigidol yng Nghymru yn cydnabod y ffaith bod angen nid yn unig ddyfeisiau ar bobl i'w defnyddio, ond mae angen help arnyn nhw hefyd er mwyn eu defnyddio. Felly, mae hynny'n rhan o'n strategaeth. Ond hefyd rydym ni'n cydnabod bod llawer o bobl hŷn yn arbennig nad ydyn nhw eisiau bod yn llythrennog yn ddigidol neu sy'n methu bod, ac felly rhan o'n strategaeth yw cydnabod hynny ac mae angen i ni gael gwybodaeth i bob aelod o gymdeithas sut y maen nhw'n dewis cael eu gwybodaeth. Felly, rwy'n credu bod hwnnw'n cael ei gydnabod yn bwynt pwysig iawn. O ran integreiddio gwasanaethau, yn sicr; dyna un o'r pethau allweddol yr ydym ni eisiau i Lywodraeth Cymru ei wneud - er mwyn integreiddio iechyd a gwasanaethau cymdeithasol yn well. Mae'r Gweinidog Iechyd a Gwasanaethau Cymdeithasol a minnau'n cydweithio'n agos iawn i sicrhau bod yr integreiddio hwn yno, a gobeithiwn ni weld mwy fyth o integreiddio rhwng iechyd a gwasanaethau cymdeithasol. O ran mynediad i feddygon teulu, unwaith eto, mae rhai pobl wedi elwa'n fawr ar ffordd ddigidol o weithio, a gwyddom ni hynny, rwy'n credu. Ond rwy'n gwybod bod nifer sylweddol o bobl hŷn sydd eisiau cael y cyswllt wyneb yn wyneb. Rwy'n credu ei fod wedi awgrymu dull cyfunol, ac rwy'n credu bod hynny'n rhywbeth y byddwn ni'n debygol o symud tuag ato. O ran y Gymraeg a'r iaith gyntaf, rwy'n cytuno'n llwyr. O fy mhrofiad teuluol fy hun, rwy'n gwybod efallai pan fyddwch chi'n mynd yn hŷn, dim ond eich iaith gyntaf eich hun yr ydych chi eisiau ei defnyddio. Ond, beth bynnag, dylai pobl gael y cyfle i ddefnyddio'r Gymraeg pan fyddan nhw'n defnyddio gwasanaethau, ac yn sicr os ydyn nhw mewn cartref gofal. Mae ein strategaeth ym maes iechyd a gwasanaethau cymdeithasol, 'Mwy na geiriau' yn strategaeth yr ydym ni'n gweithio arni i wella nifer y siaradwyr Cymraeg. Nid wyf i o'r farn bod digon o staff sy'n siarad Cymraeg. Rydym ni eisiau cael cymdeithas sydd o blaid pobl hŷn lle mae pawb yn teimlo bod ganddyn nhw le, ac yna mae'n gwbl hanfodol ein bod ni'n cael y Gymraeg yn gywir yn ei lle cywir. Ac yna, yn olaf, sut rydym ni'n mynd i'w adolygu a gweld sut y byddwn n'n gwneud cynnydd? Wel, yn sicr, mae ymchwil Abertawe wedi rhoi llinell sylfaen i ni. Mae ymchwil y comisiynydd pobl hŷn wedi rhoi llinell sylfaen i ni, ac felly byddwn ni'n mesur sut mae'r strategaeth hon yn gweithio.